section_heading: Prva sezona
paragraph_text: Vraćajući se iz kina, Scooby i Shaggy nalaze kamion bez vozača, s viteškim oklopom na vozačevu sjedalu. Zajedno s Fredom, Daphne i Velmom vraćaju oklop u muzej. Kustos, gospodin Wickles, pripovijeda im legendu o Crnom vitezu koji oživljava za punoga mjeseca. Navodno je upravo Crni vitez uzrok vozačeva misterioznoga nestanka. Inače, nestali vozač je profesor Bijela Koža, koji je iz Engleske u muzej dovozio crni viteški oklop. Dok ostali razgovaraju s kustosom, Scooby nalazi neobične naočale i nosi ih sa sobom na povratku iz muzeja, što u kombiju kasnije svi primjećuju i odlučuju u knjižnici saznati o kakvim se naočalama radi. Otkrivaju da takve naočale koriste arheolozi i da se proizvode samo u Engleskoj, zbog čega odmah pomisle na profesora Bijelu Kožu. Shvativši da se ondje događa nešto čudno, vraćaju se tu noć u muzej, gdje susreću živoga Crnoga viteza.